अब तक के सबसे छोटे चट्टानी ग्रह की खोज  
खगोल वैज्ञानिकों ने सौर मंडल के बाहर अब तक के सबसे छोटे चट्टानी ग्रह की खोज करने का दावा किया है, जिसे केपलर 10बी नाम दिया गया है।
खगोल वैज्ञानिकों ने सौर मंडल के बाहर अब तक के सबसे छोटे चट्टानी ग्रह की खोज करने का दावा किया है, जिसे केपलर 10बी नाम दिया गया है। नासा की एक टीम के मुताबिक यह खोज मई, 2009 से लेकर जनवरी, 2010 तक अंतरिक्ष यान द्वारा जुटाए गए तथ्यों पर आधारित है।  इस ग्रह का आकार धरती के आकार का 1.4 फीसदी है। एस्ट्रोफिजिकल पत्रिका ने अपनी खबर में कहा कि खगोल विज्ञानियों के अनुसार चट्टानी ग्रह का द्रव्यमान धरती के द्रव्यमान का 4.6 फीसदी है और इसका औसत घनत्व 8.8 ग्राम प्रति घन मीटर है।  नासा के मोफेट फील्ड कैलीफोर्निया स्थित एमेस रिसर्च सेंटर की टीम प्रमुख नताली बैटला ने कहा, चट्टानी ग्रह के बारे में यह पहला ठोस सबूत है, जो सूर्य जैसे एक अन्य तारे के चक्कर लगा रहा है।